NORAKSTS

|  |  |
| --- | --- |
| 25.03.2022. | Nr.5/12 |

**ILGTERMIŅA AIZŅĒMUMA ŅEMŠANA PROJEKTA “JELGAVAS VALSTSPILSĒTAS PAŠVALDĪBAS IESTĀDES “JELGAVAS IZGLĪTĪBAS PĀRVALDE” ĒKAS TELPU VIENKĀRŠOTĀ ATJAUNOŠANA” ĪSTENOŠANAI**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, G.Kurlovičs), **PRET – nav**, **ATTURAS – 1** (A.Tomašūns),

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par valsts budžetu 2022.gadam” 10.panta trešo daļu, Ministru kabineta 2019.gada 10.decembra noteikumiem Nr.590 “Noteikumi par pašvaldību aizņēmumiem un galvojumiem”, Ministru kabineta 2022. gada 22. februāra noteikumu Nr.143 “Noteikumi par kritērijiem un kārtību, kādā 2022. gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.1.7. apakšpunktu, Jelgavas pilsētas attīstības programmas 2014.-2020. gadam Investīciju plāna 5. rīcībpolitikas “Kvalitatīva un droša pilsētvide” 5.1.sadaļā “Pašvaldības ēku energoefektivitātes paaugstināšana un rekonstrukcija” iekļauto projekta ideju Nr.5.1.1. “Pašvaldības iestādes “Jelgavas izglītības pārvalde” ēkas Svētes ielā 22, Jelgavā infrastruktūras uzlabošana” un iepirkuma rezultātiem,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu projekta “Jelgavas valstspilsētas pašvaldības iestādes “Jelgavas izglītības pārvalde” ēkas telpu vienkāršotā atjaunošana” īstenošanai 281 777,00 *euro* (divi simti astoņdesmit viens tūkstotis septiņi simti septiņdesmit septiņi *euro* 00 *centi*) uz 20 gadiem ar atlikto maksājumu uz trīs gadiem, sadalot attiecīgi pa gadiem:
	1. 2022.gadā – 197 244,00 *euro* (viens simts deviņdesmit septiņi tūkstoši divi simti četrdesmit četri *euro* 00 *centi* );
	2. 2023.gadā – 84 533,00 *euro* (astoņdesmit četri tūkstoši pieci simti trīsdesmit trīs *euro* 00 *centi*).
2. Aizņēmuma atmaksu garantēt ar Jelgavas valstspilsētas pašvaldības budžetu.
3. Lēmums stājas spēkā pēc projekta “Jelgavas valstspilsētas pašvaldības iestādes “Jelgavas izglītības pārvalde” ēkas telpu vienkāršotā atjaunošana” iekļaušanas Ministru kabineta rīkojumā “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā